
სრულწლოვანი პირისთვის ქმედუნარიანობის შეზღუდვით 
ძირითადი უფლებების ხელყოფა 


გიორგი გლაზოვი 
შპს „აღმოსავლეთ ექვროპის უნივჭერსიტეტი“-ს იურიდიული ფაკულტეტის 
დოქტორანტი, +(ა)ი3 „სამართლის მეცნიერებათა ჯავშირი“-ს წევრი 


ლევან ოსაძე 
ილიას სახელმწიფო უნივერსიტეტის სამო1ალაჟ7ჟო და ადმინისტრაციული 
სამართლის კლინიკის იურიდიული მრჩეველი 


საკვენძო სიტყვები: ოჯახი, ვალდებულება, თანასწორობა 


შესაველი 


თავისუფალი საბაზრო ეკონომიკის პირო- 
ბებში ყოველთვის მნიშვნელოვანი იყო და იქნე- 
ბა ადამიანის საკუთრება და მისი შესაძლებლო- 
ბა, დამოუკიდებლად, საკუთარი მოქმედებით 
შეიძინოს უფლებები და დადოს გარიგებები, 
რაც ხშირ შემთხვევაში მისთვის შესაძლოა სა- 
სიცოცხლოდ მნიშვნელოვანიც კი აღმოჩნდეს. 

აღნიშნულიდან გამომდინარე მნიშვნელო- 
ვანია, საქართველოს სამოქალაქო კანონმდებ- 
ლობით გათვალისწინებული, იმ შეზღუდვების 
შეფასება, რომლებითაც შეიძლება სრულწლო- 
ვანი პირისთვის ქმედუნარიანობის შეზღუდვა. 

სტატიაში განვიხილავთ საქართველოს სა- 
მოქალაქო კოდექსის მე-16 მუხლს, რომლის 
მიხედვითაც პირს სასამართლოს გადაწყვე- 


ტილებით შესაძლოა შეეზღუდოს ქმედუნარი- 
ანობა, თუ იგი ბოროტად იყენებს ალკოჰოლს, 
ან ნარკოტიკულ ნივთიერებებს და ამით თავის 
ოჯახს მძიმე მატერიალურ მდგომარეობაში აყე- 
ნებს. ასევე, განვიხილავთ ქმედუნარიანობის 
შეზღუდვის მიზნებს და შედეგებს, შეზღუდვის 
აუცილებლობას და მის შესაბამისობასკონსტი- 
ტიტუცით დაცულ ისეთ ღირებულებებთან, რო- 
გორიცაა ღირსების, პიროვნების თავისუფალი 
განვითარების, თანასწორობის და საკუთრების 
უფლება. ამ საკითხებზე მსჯელობის შედეგად, 
შესაძლებელი იქნება დასკვნის გაკეთება, უნდა 
არსებობდეს, თუ არა სსკ-ის მე-16 მუხლით გათ- 
ვალისწინებული სრულწლოვანი პირის ქმედუ- 
ნარიანობის შეზღუდვის შესაძლებლობა. 


აწ წ. MI 8 (8 ში 





ქმედუნარიანობა 


იმისათვის რომ პირმა დამოუკიდებლად, სა- 
კუთარი მოქმედებით შეიძინოსუფლებები, იტ- 
ვირთოს მოვალეობები და წარმოშვას სხვა სა- 
მართლებრივი შედეგები, მას უნდა ჰქონდეს 
ქმედუნარიანობა.! ქმედუნარიანობა – ესაა სუ- 
ბიექტის უნარი, თვითონ, თავისი მოქმედებით 
მოახდინოს უფლებაუნარიანობის შინაარსის 
პრაქტიკული რეალიზაცია.2? უფლებუნარიანობი- 
საგან განსხვავებით, ქმედუნარიანობას ადამიანი 
დაბადებისთანავე არ იძენს.) უფლებაუნარიანო- 
ბა უფლება-მოვალეობათა ქონის აბსტრაქტული 
შესაძლებლობაა.“ ადამიანის ქმედუნარიანობა 
დაკავშირებულია მის ფსიქიკურ მზაობასთან 
სწორად აღიქვას მის გარშემო მიმდინარე მო- 
ვლენები, აღნიშნულს კი, როგორც წესი სრულ- 
წლოვანების მიღწევას უკავშირებენ." სსკ-ის მე-12 
მუხლის მეორე ნაწილის მიხედვით სრულწლო- 
ვანია პირი, რომელმაც 18 წლის ასაკს მიაღწია.5 
კანონით განსაზღვრული ასაკის მიღწევისთანა- 
ვე პირი ავტომატურად ხდება ქმედუნარიანი ისე, 
რომ რბაიმე სპეციალური აქტი ამისთვის აუცილე- 
ბები არ არის. აქედან გამომდინარე მოქმედებს 
პრეზუმცია, რომ თვრამეტი წლის ასაკს მიღწეუ- 
ლი ყველა პირი ქმედუნარია” (ზოგადი ქმედუნა- 
რიანობა). პირის ქმედუუნაროდ ან შეზღუდულად 
ქმედუნარიანად ცნობა, უნდა იყოს ზოგადიდან, 
სპეციალური გამონაკლისი. ზოგადი ქმედუა- 
ნარიანობის ფორმებად უნდა მივიჩნიოთ გარი- 

გებაუნარიანობა და დელიქტუნარიანობა.? გა- 
რიგებაუნარიანობა არის ნამდვილი გარიგების 
დამოუკიდებლად დადების უნარი, ხოლო დელიე- 
ტუნარიანობა ზიანის გამომწვევი ქმედებისთვის 
პასუხიმგებლობის ქონის უნარი.!9 


ქმედუნარიანობის შეზღუდვის 
მნიშვნელობა 


ქმედუნარიანობა არ განეკუთვნება აბსოლუ- 
ტურ კატეგორიას.'' ქმედუნარიანობის შეზღუდვა 
დაიშვება მხოლოდ კანონით გათვალისწინებულ 
შემთხვევებში.? ქმედუნარიანობის შეზღუდვის 
შემთხვევებს სამოქალაქო კოდექსი ამომწურა- 
ვად განსაზღვრავს: ა. შეზღუდული ქმედუნარი- 
ანობის მქონეა არასრულწლოვანი შვიდიდან 
თვრამეტი წლის ასაკამდე (სსკ-ის 14 მუხლი); 
ბ. შეზღუდულ ქმედუნარიანად მიიჩნევა ასევე 
პირი, რომელიც ბოროტად იყენებს ალკოჰოლს 
ან ნარკოტიკულ ნივთიერებებს და ამის გამო თა- 
ვის ოჯახს მძიმე მატერიალურ მდგომარეობაში 
აყენებს და სასამართლო მას შეუზღუდავს ქმე- 
დუნარიანობას (სსკ-ის მე-16 მუხლი).!3 

ასაკის გამო ქმედუნარიანობის შეზღუდვა 
თანაბრად ეხება ყველა არასრულწლოვანს, 
იმის მიუხედავად, ინდივიდუალურად (სუბიექტუ- 
რად) ნების გამოვლენის რა უნარი გააჩნიათ 
მათ.“ რაც შეეხება სამოქალაქო კოდექსის მე- 
16 მუხლს, იგი წარმოადგენს სსრ-ის სამოქალა- 
ქო კოდექსში 1985 წლის 16 ოქტომბერს შესული 
ცვილებებით ჩამოყალიბებული მე-15! მუხლის 
ანალოგს.!1? აღნიშნული ხასიათის ნორმას შეი- 
ცავდა გერმანისს სამოქალაქო კოდექსიც.15 

მცემლობა, გვ.127. 

16 ზოიძე, ბ., 2017. სამოქალაქო კოდექსის კომენტა- 


ეთა სწ7. ს სსმ ე შის 


სსკ-ის მე-16 მუხლის მიზანი 


სსკ–ს მე-16 მუხლის პირველი ნაწილის მოქმე- 
დება ეხება სრულწლოვან პირს, რომელიც ბო- 
როტად იყენებს ალკოჰოლს ან ნარკოტიკულ ნი- 
ვთიერებებს.' თუმცაღა, მხოლოდ ალკოჰოლის 
ან ნარკოტიკული ნივთიერების გამოყენება შე- 
დეგისათვის- ქმედუნარიანობის შეზღუდვისათ- 
ვის საკმარისი საფუძველი არ არის.'ზ დამატებით 
აუცილებელია, რომ ამით პირი ოჯახს აყენებდეს 
მძიმე მატერიალურ მდგომარეობაში." მძიმე მა- 
ტერიალურ მდგომარეობას იწვევს ის ფაქტი, 
რომ სრულწლოვანი პირი თავის შემოსავლებს 
იყენებს არამიზნობრივად ალკოჰოლისა და ნა- 
რკოტიკული ნივთიერებების შესაძენად.? უნდა 
ვივარაუდოთ, რომ ეს ის შემთხვევაა, როდესაც 
ადგილი აქვს ოჯახის არსებობისათვის აუცილე- 
ბელი სახსრების გაფლანგვას, რაც ოჯახის მძიმე 
მატერიალურ მდგომარეობაში ჩაყენებად კვალი- 
ფიცირდება.?! ოჯახის მძიმე მატერიალურ მდგო- 
მარეობაში ჩაყენებად უნდა მივიჩნიოთ ის შემ- 
თხვევა, როდესაც თანხების არარაციონალური 
განკარგვის შედეგად სარჩოს მიღებაზე უფლება- 
მოსილი პირები რჩებიან საარსებოდ აუცილებე- 
ლი სახსრების გარეშე. აღსანიშნავია, რომ სსკ-ს 
არცერთი ნორმა არ განსაზღვრავს ოჯახის ცნე- 
ბას. საკითხავია, ოჯახში მოიაზრებიან მხოლოდ 
სარჩოს მიღებაზე უფლებამოსილი პირები, თუ 
ალიმენტის მიღების უფლების არ მქონე პირე- 
ბიც? თუ მე-16 მუხლით გათვალისწინებული ,ოჯა- 
ხის“ მნიშვნელობა მოიცავს ალიმენტის მიღება- 
ზე უფლების არ მქონე პირებსაც გამოდის, რომ 
„ალკოჰოლიკს“, ან „ნარკომანს“ შეიძლება დაე- 
კისროს ალიმენტის მიღებაზე უფლების არ მქო- 
ნე პირებზე მატერიალური ზრუნვის მოვალეობა. 
შედეგობრივად, ვიღებთ უთანასწორო მიდგომას 
ალკოჰოლზე ან ნარკოტიკებზე დამოკიდებული 
პირების და ასეთ ნივთიერებებზე დამოკიდებუ- 
ლების არმქონე პირების მიმართ. გარდა ამისა, 
გაუგებარია, თუ რატომ არ ვრცელდება მე-16 მუ- 
ხლის მოქმედება აზარტულ თამაშებზე დამოკი- 
დებულ პირებზე და ა.შ. 

ქმედუნარიანობის შეზღუდვას აქვს პრევენ- 
ციული მნიშვნელობა, ვინაიდან სრულწლოვანი 

20 ზოიძე, ბ., 2017. სამოქალაქო კოდექსის კომენტა- 

21 იქვე, გვ. ზზ. 

ვერ შეძლებს დამოუკიდებლად ისეთი გარიგე- 
ბის დადებას, რაც შეიძლება მისი ოჯახისათვის 
ზიანის მომტანი აღმოჩნდეს.2? ვინაიდან კანო- 
ნით არ არის განსაზღვრული ალკოჰოლისა 
და ნარკოტიკული ნივთიერებების „ბოროტად 
გამოყენების“ ან „ოჯახის მძიმე მატერიალურ 
მდგომარეობაში ჩაყენების“ მნიშვნელობა, ამის 
გარკვევა კონკრეტული ფაქტის სასამართლო- 
სეული შეფასების საკითხია.2? 


ქმედუნერიანობის შეზღუდვის 
გუნხილვის წესი სსსკ-ის მიხედვით 


საქართველოს სამოქოქალაქო საპროცესო 
კოდექსში მოცემულია, სრულწლოვანი პირის 
ქმედუნარიანობის შეზღუდვის, საქმის სპეცია- 
ლური წარმოების წესები. სსსკ-ს 363%-ე მუხლის 
მიხედვით იმ პირის შეზღუდულქმედუნარიანად 
აღიარების შესახებ განცხადება, რომელიც ალ- 
კოჰოლის ან ნარკოტიკულ ნივთიერებას ეძა- 
ლება, რის გამოც თავის ოჯახს მძიმე მატერია- 
ლურ მდგომარეობაში აყენებს, სასამართლოში 
შეიძლება შეიტანოს მისი ოჯახის წევრმა ან მე- 
ურვეობისა და მზრუნველობის ორგანომ.2 იმ 
მოქალაქეთა, რომლებიც ბოროტად იყენებენ 
ალკოჰოლურ სასმელებს ან ნარკოტიკულ ნი- 
ვთიერებებს, ოჯახის წევრებს მიეკუთვნებიან: 
მეუღლე, სრულწლოვანი შვილები, მშობლე- 
ბი, სხვა ნათესავები, შრომისუუნარო სარჩენი 
(კმაყოფაზე მყოფი) ადამიანები, რომლებიც 
მასთან ერთად ცხოვრობენ და ეწევიან საე- 
რთო მეურნეობას.2 იმ შემთხვევაში თუ სასამა- 
რთლო მიიღებს გადაწყვეტილებას პირის შე- 
ზღუდულქმედუნარიანად აღიარების შესახებ 
სასამართლო გადაწყვეტილება მეურვეობისა 
და მზრუნველობის ორგანოს მიერ პირისთვის 
მზრუნველის დანიშვნის საფუძველი იქნება.29 

აწი წ. MI 8 (8 წი 


ქმედუნერიანობის შეზღუდვის 
შედეგი 


ქმედუნარიანობის შეზღუდვით სრულწლო- 
ვან პირს ეზღუდება ქონების განკარგვის გა- 
რიგების დადება მზრუნველის თანხმობის გა- 
რეშე.? მზრუნველის თანხმობაა ასევე საჭირო 
ხელფასის პენსიის ან სხვა სახის შემოსავლის 
განკარგვისთვის.2“ მზრუნველის თანხმობა არაა 
საჭირო მხოლოდ წვრილმანი, ყოფითი გარიგე- 
ბების დადებისას.29 

სსკ-ის მე-15 მუხლის მიხედვით შეზღუდული 
ქმედუნარიანობის მქონე პირის ნების გამო- 
ვლენისათვის აუცილებელია მისი კანონიერი 
წარმომადგენლის თანხმობა, გარდა იმ შემ- 
თხვევებისა, როდესაც შეზღუდული ქმედუნარი- 
ანობის მქონე პირი გარიგებით იღებს სარგე- 
ბელს.% აღნიშნული წესი თანაბრად ვრცელდება 
არასრულწლოვნებისა და შეზღუდული ქმედუ- 
ნარიანობის მქონე სრულწლოვნების მიმართ." 


ოჯახის წევრებზე ზრუნვის 
ველდებულებეთია განსეზღვრული 
ჩეამონათველი 


კანონით გათვალისწინებულია ოჯახის წე- 
ვრთა მიმართ მატერიალური დახმარების, რო- 
გორც იძულებითი, ისე ნებაყოფლობითი გაწე- 
ვის შესაძლებლობა.” კანონის მოთხოვნა, რომ 
ოჯახის წევრები ვალდებულნი არიან იზრუნონ 
ერთმანეთზე, გულისხმობს მათ ქონებრივ ვა- 
ლდებულებას აუცილებლობის შემთხვევაში 
მატერიალურად დაეხმარონ ერთმანეთს, ანუ 
გაიღონ სხვა პირის რჩენისათვის აუცილებელი 

28 ჭანტურია, ლ., 2002. სამოქალაქო კოდექსის კომე- 
ნტარი. თბილისი: გამომცემლობა „სამართალი“, 
გვ. 21. 

29 კობახიძე, ა., 2001. სამოქალაქო სამართალის ზო- 
გადი ნაწილი. თბილისი: გამომცემლობა „საქა- 
რთველოს მაცნე“, გვ. 124. 

30 მუხლი. 15, საქართველოს კანონი „საქართველოს 
სამოქალაქო კოდექსი“, პარლამენტის უწყებანი 
26/06/1997. # 786.| წვდომის თარიღი 10 ოქტომბერი 
2020 | ხLწი§:/იიმ(§06.=0V.თ6/ 

3 კერესელიძე, დ., 2009. კერძო სამართლის უზოგა- 
დესი სისტემური ცნებები. თბილისი: ევროპული 
და შედარებითი სამართლის ინსტიტუტის გამო- 
მცემლობა, გე.128. 

32 შენგელია, რ., და შენგელია, ე., 2011. საოჯახო სა- 
მართალი. თბილისი: გამომცემლობა „მერიდია- 
ნი“, გვ. 244. 


სახსრები.'· ალიმენტის მოთხოვნის უფლება 
ხორციელდება მკაცრად განსაზღვრულ ჩარჩო- 
ებში, რასაც საფუძვლად უდევს საალიმენტო შე- 
თანხმება ან სასამართლოს გადაწყვეტილება.2“4 
სსკ-ი ამომწურავად განსაზღვრავს ალიმენტის 
გადახდაზე ვალდებულ და ალიმენტის მიღება- 
ზე უფლებამოსილ პირებს. მათი დაყოფა შესაძ- 
ლებელია რამოდენიმე კატეგორიად. პირველი 
– მშობლები შვილების მიმართ, შვილები მშო- 
ბლების მიმართ და მეუღლეები ერთმანეთის 
მიმართ. მეორე – დები და ძმები ერთმანეთის 
მიმართ, შვილიშვილები და პაპა–ბებია ერთმა- 
ნეთის მიმართ, დედინაცვალ–მამინაცვალი და 
გერი ერთმანეთის მიმართ. თუ, პირველ რიგში 
ჩამოთვლილი პირებისგან სარჩოს მოთხოვნა 
შეუძლებელია, მაშინ სარჩოს მოთხოვნა შეი- 
ძლება მეორე რიგში მყოფი პირებისაგან. სა- 
რჩოს მოთხოვნა შეიძლება რამოდენიმე პირის- 
გან ერთდროულად. 

1. მშობლების საალიმენტო ვალდებულე- 
ბები შილების მიმართ – სსკ-ის 1212-ე მუხლის 
მიხედვით მშობლები მოვალენი არიან არჩი- 
ნონ თავიანთი არასრულწლოვანი შვილები, 
აგრეთვე შრომისუუნარო შვილები, რომლე- 
ბიც დახარებას საჭიროებენ.3? სასამართლოს 
მიერ ალიმენტის დაკისრება არ უნდა ატა- 
რებდეს ფორმალურ ხასიათს და ალიმენტი 
რეალურად უნდა უზრუნველყოფდეს სარჩენი 
პირისთვის ნორმალური საცხოვრებელი პი- 
რობების შექმნას. სასამართლოს მიერ განსა- 
ზღვრული ალიმენტის ოდენობა არ შეიძლება 
იყოს იმ მინიმალურ ოდენობაზე ნაკლები, რაც 
აუცილებელია პირის სარჩენად.% ეს ვალდე- 
ბულება ეკისრება როგორც დედას ისე მამას 
მიუხედავად იმისა, ისინი ერთმანეთთან ქორ- 
წინებაში იმყოფებიან, თუ არა.?/ 

2. შვილების საალიმენტო ვალდებულება- 
ნი მშობლების მიმართ – სსკ-ის 1218-ე მუხლის 
თანახმად, შვილები მოვალენი არიან იზრუნონ 
მშობლებისათვის და დაეხმარონ მათ. სრულ- 
წლოვანი შრომისუნარიანი შვილები მოვალე- 

35 მუხლი. 1212, საქართველოს კანონი „საქართვე- 

36 საქართველოს უზენაესი სასამართლოს 2019 
წლის 28 თებერვალის გადაწყვეტილება (საქმე M 
ას-1618-2018). 

37 შენგელია, რ., 2000. სამოქალაქო კოდექსის კომენტა- 
რი. თბილისი: გამომცემლობა „სამართალი“, გვ. 252. 


ეთა სწ7. I სსმ ე შის 


ნი არიან არჩინონ შრომისუუნარო მშობლები, 
რომლებსაც დახმარება სჭირდებათ.“ შვილე- 
ბის საალიმენტო ვალდებულება ეფუძნება 2 გა- 
რემოებას: მშობლების შრომის უუნარობა და 
მატერიალური გაჭირვება.3 

3. მეუღლეთა საალიმენტო ვალდებულებანი 
– ქორწინების რეგისტრაციის შემთხვევაში მე- 
უღლეები ვალდებული არიან იზრუნონ ერთმა- 
ნეთზე და მატერიალურად დაეხმარონ ერთმა- 
ნეთს.% ეს არა მარტო ზნეობრივი მოვალეობაა, 
არამედ იურიდიული ვალდებულებაცაა.“' მეუღ- 
ლეთა შორის დახმარებაზე უარის თქმისას ან/ 
და სარჩოს მიცემის შესახებ შეთანხმების არა- 
რსებობისას სასამართლო წესით სარჩოს მიღე- 
ბის უფლება აქვთ: ა) შრომისუუნარო მეუღლეს, 
რომელიც მატერიალურ დახმარებას საჭიროე- 
ბს; ბ) ცოლს ორსულობის პერიოდში და ბავშვის 
დაბადებიდან სამი წლის განმავლობაში.2? 

4. ოჯახის სხვა წევრების საალიმენტო ვა- 
ლდებულებანი – ვიდრე, პირს, რომელიც ალი- 
მენტს საჭიროებს, შესაძლებლობა აქვს მიიღოს 
იგი მშობლებისაგან, მეუღლისაგან ან შვილები- 
საგან, უფლება არა აქვს მოითხოვოს იგი ოჯჭჯა- 
ხის სხვა წევრებისაგან.თუ პირველ რიგში ვა- 
ლდებული პირებისაგან ალიმენტის მიღების 
შესაძლებლობა არ არსებობს, მხოლოდ მაშინ 
წარმოიშობა ოჯახის სხვა წევრებისაგან ალიმე- 
ნტის მოთხოვნის უფლება.12) მეორე რიგში მყოფ 
პირთა საალიმენტო ვალდებულება ეფუძნება 
ახლო ნათესაობას ან მჭიდრო ოჯახურ კავში- 
რს.“ სამოქალაქო კოდექსის 1223-ე მუხლის ში- 
ნაარსიდან გამომდინარე დებს და ძმებს არას- 
რულწლოვანი და-ძმების რჩენის ვალდებულება 
ეკისრებათ, თუ სახეზეა ორი კუმულატიური პი- 

39 შენგელია, რ., და შენგელია, ე., 2011. საოჯახო სა- 
მართალი. თბილისი: გამომცემლობა „მერიდია- 
ნი“, გვ. 263. 

ლოს სამოქალაქო კოდექსი“, პარლამენტის უწყე- 

მართალი. თბილისი: გამომცემლობა „მერიდია- 
ნი“, გვ. 268. 

44 შენგელია, რ., 2000. სამოქალაქო კოდექსის კომე- 

გვ. 215. 


რობა: მათ აქვთ საკმაო შემოსავალი, რათა უზ- 
რუნველყონ სარჩოს მიცემა და ამასთან, სარჩოს 
მიმღები პირის მშობელი ვერ უზრუნველყოფს 
შვილის რჩენას.% სსკ-ის 1224-ე მუხლის მიხედ- 
ვით შვილიშვილი, რომელსაც საკმაო სახსრები 
აქვს მოვალეა არჩინოს თავისი შრომისუუნარო 
პაპა და ბებია, რომლებიც დამარებას საჭიროე- 
ბენ, თუ მათ არ შეუძლიათ მიიღონ სარჩო თავისი 
შვილებისაგან ან ერთმანეთისაგან.4% 

საალიმენტო ვალდებულებები გააჩნიათ 
პაპა-ბებიებსაც საკუთარი შვილიშვილის მიმა- 
რთ.“” სსკ-ის 1225-ე მუხლის მიზანი მხოლოდ მა- 
ტერიალური საზრდოს დანიშვნა არაა, არამედ, 
მისი მასშტაბი უფრო ფართოა და მოიცავს არა- 
სრულწლოვნის უზრუნველყოფას საცხოვრებ- 
ლით, მაშინ როდესაც, არასრულწლოვანს ამ 
სიკეთის მიღება თავისი მშობლებისგან არ შე- 
უძლია.49 

საალიმენტო ვალდებულება შეიძლება წა- 
რმოიშვას მაშინაც, როცა მოსარჩელისა და მო- 
პასუხის ურთიერთობას სისხლით ნათესაობა 
კი არ უდევს საფუძვლად, არამედ აღზრდაში 
ან რჩენაში მონაწილეობის ფაქტი.“ ასეთი შემ- 
თხვევები მოცემულია სამოქალაქო კოდექსის 
1226-ე, 1227-ე და 1229-ე მუხლებში რომელთა მი- 
ხედვითაც ალიმენტის გადახდა შესაძლებელია 
დაეკისროთ მამინაცვალს, დედინაცვალსა და 
გერს, ასევე ალიმენტის დანიშვნა შესაძლებე- 
ლია ფაქტობრივი აღმზრდელის სასარგებლოდ. 


ღირსება და პიროვნების 
თავისუფელი განვითარების 
უფლება 


ყველა ადამიანს აქვს ღირსება, ღირებულე- 
ბა, რის გამოც სახელმწიფოსათვის ადამიანი 
არის უმთავრესი მიზანი, პატივისცემის ობი- 





45 საქართველოს უზენაესი სასამართლოს2013 წლის 
31 ივლისის გადაწყვეტილება (საქმე M9 ას-49-49- 
2018). 

46 მუხლი. 1224, საქართველოს კანონი „საქართვე- 
ლოს სამოქალაქო კოდექსი“, პარლამენტის უწყე- 
ბანი 26/06/1997. # 786.| წვდომის თარიღი 10 ოქტომ- 
ბერი 2020| სL60§:/ი1მ(§8006.90V.C6/ 

47 შენგელია, რ., და შენგელია, ე., 2011. საოჯახო სა- 
მართალი. თბილისი: გამომცემლობა „მერიდია- 
ნი“, გვ. 271. 

48 საქართველოს უზენაესი სასამართლოს 2017 
წლის 5 მაისის გადაწყვეტილება (საქმე M9ას-454- 
426-2017). 

49 შენგელია, რ., 2000. სამოქალაქო კოდექსის კომე- 
ნტარი. თბილისი: გამომცემლობა „სამართალი“, 
გვ. 220. 


აწი წ. MI 88 ს'(8I- ში 


ექტი, მთავარი ფასეულობა და არა მიზნის მიღ- 
წევის საშუალება და ექსპლუატაციის ობიექტი.5% 
თავისუფალი პიროვნება და მისი ღირსება არის 
საქართველოს კონსტიტუციის უზენაესი ღი- 
რებულება და უმნიშვნელოვანესი პრინციპი.?9! 
ადამიანის ღირსება ყველა ძირითადი უფლე- 
ბის საფუძველია, იგი არ წარმოადგენს მხო- 
ლოდ განყენებულ, აბსტრაქტულ კატეგორიას 
და პრაქტიკულ რეალიზებას ადამიანის უფლე- 
ბებში პოვებს.? აღნიშნული უფლება ბუნებით 
უფლებათა კატეგორიას განეკუთვნება, შესაბა- 
მისად, ნებისმიერ ადამიანს ღირსების უფლება 
აქვს იმიტომ, რომ იგი ადამიანია.583 ადამიანის 
ღირსების პატივისცემა გულისხმობს ყოველი 
ადამიანის პიროვნულ აღიარებას, რომლის 
ჩამორთმევა და შეზღუდვა დაუშვებელია.9% ღი- 
რსება შეილახება, თუ ადამიანს დევნიან, ამცი- 
რებენ, ან უფლების აყრის გზით მოეპყრობიან, 
როგორც საგანს.% ადამიანის ღირსება ილახე- 
ბა მაშინ, როდესაც იგი განსაკუთრებული ზეგა- 
ვლენის ქვეშ ხვდება.% 

ღირსება არის თითოეული ადამიანის თვი- 
თმყოფადობის საფუძველი და თანაბარი გარა- 
ნტია, იყოს სხვებისგან განსხვავებული საკუთარ 
უნარებზე, შესაძლებლობებზე, გემოვნებაზე, გა- 
ნვითარების გზის ინდივიდუალურ არჩევანზე და- 
მოკიდებულებით.” ამ უნარიდან გამომდინარე 
ყველა უნდა იყოს უზრუნველყოფილი საკუთარი 
თავის პიროვნული განვითარების უფლებით.5 
საქართველოს კონსტიტუციის მე-12 მუხლის თა- 
ნახმად, „ყველას აქვს საკუთარი პიროვნების თა- 





50 საქართველოს საკონსტიტუციო სასამართლოს 
2007 წლის 26 ოქტომბრის გადაწყვეტილება (საქმე 
M2/2-389). 

51 კუბლაშვილი, კ., 2018. 
უფლებები და თავისუფლებები. მეხუთე გამოცემა. 
თბილისი: გვ. 74. 


ადამიანის ძირითადი 


52 საქართველოს საკონსტიტუციო სასამართლოს 
2015 წლის 28 ოქტომბრის გადაწყვეტილება (საქმე 
M9 2/5/560). 

53 აქართველოს საკონსტიტუციო სასამართლოს 
2015 წლის 28 ოქტომბრის გადაწყვეტილება(საქმე 
M9 2/5/560). 

54 საქართველოს საკონსტიტუციო სასამართლოს 
2007 წლის 26 ოქტომბრის გადაწყვეტილება (საქმე 
M2/2-389). 

55 კუბლაშვილი, კ., 2018. 
უფლებები და თავისუფლებები. მეხუთე გამოცემა. 
თბილისი: გვ. 76. 


56 იქვე. გვ 81. 
57 საქართველოს საკონსტიტუციო სასამართლოს 


2015 წლის 24 ოქტომბერის გადაწყვეტილება 
(საქმე M91/4/592 ). 

58 კუბლაშვილი, კ., 2018. 
უფლებები და თავისუფლებები. მეხუთე გამოცემა. 
თბილისი: გვ. 74. 


ადამიანის ძირითადი 


ადამიანის ძირითადი 


ვისუფალი განვითარების უფლება.5% საკუთარი პი- 
როვნების თავისუფალი განვითარების უფლება, 
უპირველეს ყოვლისა, გულისხმობს პიროვნების 
მოქმედების ზოგად თავისუფლებას.% აღნიშნული 
უფლება გულისხმობს პირის უფლებას, დამოუკი- 
დებლად, მესამე პირის ჩარევისა და მისგან კო- 
ნტროლის გარეშე, განსაზღვროს საკუთარი მე, 
ვინაობა, ცხოვრების წესი, აირჩიოს გარესამყა- 
როსთან, კონკრეტულ ადამიანებთან, თუ საზოგა- 
დოებასთან ურთიერთობის შინაარსი, ფორმები, 
ინტენსივობა, დამოუკიდებლად განსაზღვროს 
საკუთარი ინტელექტუალური, კულტურული, სო- 
ციალური, სულიერი, თუ სხვა ინტერესებისა და 
მოთხოვნილებების დაკმაყოფილების გზები და 
საშუალებები.' ადამიანს აქვს უფლება, იყოს 
ისეთი, როგორიც თავად სურს, შეუძლია, მოსწო- 
ნს.? მნიშვნელოვანია იმის გათვითცნობიერება, 
რომ პირის თავისუფალ განვითარებას კანონი 
არ უნდა უქვემდებარებდეს საზოგადოებრივი გა- 
ნვითარების ერთ-ერთ ეტაპზე ჩამოყალიბებულ 
ტრადიციას, წეს-ჩვეულებასა, თუ ადათს, ვინაი- 
დან აღნიშნული საფრთხის ქვეშ დააყენებდა თა- 
ვად ადამიანის პიროვნული განვითარების ორ 
მნიშვნელოვან და სუბსტანციურ პრინციპს – თა- 
ვისუფლებასა და ინდივიდუალიზმს, რაც რეალუ- 
რად წარმოადგენს ადამიანის განვითარების სა- 
წყისს.? პიროვნების თავისუფლად განვითარების 
უფლება არ მიეკუთვნება აბსოლუტურ უფლებათა 
ჯგუფს.“ აღნიშნულ უფლებაში ჩარევა დასაშვე- 
ბია, თუ უფლების მზღუდავი რეგულაცია დასახუ- 
ლი ლეგიტიმური მიზნის მიღწევის თანაზომიერი 
საშუალებაა.55 თანაზომიერების პრინციპის უმთა- 
ვრესი მოთხოვნაა, რომ უფლების შეზღუდვა არ 





59 მუხლი. 12, საქართველოს რესპუბლიკის კონსტი- 
ტუციური კანონი „საქართველოს კონსტიტუცია“. 
პარლამენტის უწყებანი 24/08/1995. # 786.|წვდომის 
თარიღი 10 ოქტომბერი 2020| ხLწი§:/ი1მ(800.“0V.9C/ 

60 საქართველოს საკონსტიტუციო სასამართლოს 
2014 წლის 4 თებერვლის გადაწყვეტილება (საქმე 
M92/1/536). 

61 საქართველოს საკონსტიტუციო სასამართლოს 
2016 წლის 14 აპრილისგადაწყვეტილება (საქმე 
M91/1/625, 640). 

62 საქართველოს საკონსტიტუციო სასამართლოს 
2016 წლის 14 აპრილის გადაწყვეტილება (საქმე 
M91/1/625, 640). 

63 საქართველოს საკონსტიტუციო სასამართლოს 
2016 წლის 4 აგვისტოს გადაწყვეტილება (საქმე 
M92/4/570). 

64 საქართველოს საკონსტიტუციო სასამართლოს 
2014 წლის 4 თებერვლის გადაწყვეტილება (საქმე 
M92/1/536). 

65 საქართველოს საკონსტიტუციო სასამართლოს 


2014 წლის 8 ოქტომბრის გადაწყვეტილება (საქმე 
M 2/4/532,533). 


ეწ სწ. ს სსმ ე შის 


განხორციელდეს იმაზე მეტად, ვიდრე ეს ლეგი- 
ტიმური მიზნის მისაღწევად არის საჭირო.5 

სსკ-ს მე-16 მუხლის მიხედვით პირს, რო- 
მელიც ბოროტად იყენებს ალკოჰოლს ან ნა- 
რკოტიკულ ნივთიერებებს და ამის გამო თავის 
ოჯახს მძიმე მატერიალურ მდგომარეობაში 
აყენებს ეზღუდება ქმედუნარიანობა. იგი უფლე- 
ბამოსილია დადოს ქონების განკარგვის გარი- 
გება, აგრეთვე განკარგოს ხელფფსსი, პენსია ან 
სხვა სახის შემოსავალი მხოლოდ მზრუნველის 
თანხმობით, გარდა წვრილმანი ყოფითი გა- 
რიგებების დადებისა.? მე-16 მუხლის ნორმით 
დადგენილი სამართლებრივი რეჟიმი, წარმოა- 
დგენს ჩარევას ადამიანის პიროვნულ ავტონო- 
მიაში, პიროვნების თავისუფალი განვითარების 
უფლებაში. სადავო რეგულირება არსებითად 
ცვლის პირის სამართლებრივ სტატუსს და იწვე- 
ვს მნიშვნელოვან სამართლებრივ და პრაქტი- 
კულ შედეგებს. ქმედუნარიანობა შეზღუდულ 
პირს, ფორმალურად, განუსაზღვრელი ვადით 
ეზღუდება უფლება დამოუკიდებლად მიიღოს 
მონაწილეობა სამოქალაქო ურთიერთობებში. 
პირის უფლებაში ასეთი ინტენსივობის ჩარევა 
განპირობებული უნდა იყოს უაღრესად მნიშ- 
ვნელოვანი ლეგიტიმური მიზნის არსებობით და 
უნდა წარმოადგენდეს ამ მიზნის მიღწევის ყვე- 
ლაზე ნაკლებად მზღუდველ საშუალებას. 


თანასწორობა 


თანასწორობის უფლება განმტკიცებულია 
კონსტიტუციის მე-11 მუხლით, რაც გულისხმობს 
იმას, რომ კანონი არსებითად თანასწორ პი- 
რებს ერთნაირად უნდა მოეპყროს, არსებითად 
უთანასწოროებს კი პირიქით.% თუმცა, არსები- 
თად თანასწორი პირების მიმართ ნებისმიერი 
სახის დიფერენცირება დისკრიმინაციულ მო- 


ლური დიფერენცირების ტესტის მოთხოვნები, 
ანუ სადავო ნორმა უნდა იყოს მაქსიმალურად 
რეალისტური, საჭირო და არსებობდეს რაციო- 
ნალური კავშირი დიფერენციაციის ობიექტურ 
მიზეზსა და მისი მოქმედების შედეგს შორის.” 
არაპირდაპირ დისკრიმინაციადაც შეიძლება 
შეფასდეს შემთხვევა, როდესაც ზოგადი და- 
ნიშნულების კანონი ადამიანთა განსაზღვრულ 
ჯგუფს, დანარჩენებთან შედარებით, აკისრებს 
გაცილებით მძიმე ტვირთს.” 

სსკ-ის მე-16 მუხლი წარმოადგენს არაპირ- 
დაპირი დისკრიმინაციის შემთხვევას, რადგა- 
ნაც მისი ნორმა, „ოჯახის“ მატერიალური გასა- 
ჭირისაგან დაცვის მიზეზით, შესაძლებლობას 
იძლევა ქმედუნარიანობა შეეზღუდოს მხოლოდ 
ალკოჰოლისა და ნარკოტიკულ ნივთიერებათა 
მომხმარებლებს, რომლებიც მძიმე მატერიალურ 
მდგომარეობაში აყენებენ ოჯახს. გაურკვეველია 
რა მიზეზით გამოყო კანონმდებელმა მხოლოდ 
ნარკოტიკული ნივთიერებებისა და ალკოჰო- 
ლის მომხმარებლები. თუ აღნიშნული ნორმის 
მიზანია ოჯახის მძიმე მატერიალურ მდგომარე- 
ობაში ჩავარდნისაგან დაცვა, მაშინ, რატომ არ 
ვრცელდება ნორმის მოქმედება იმ სხვა პირთა 
მიმართ, რომლებიც არ არიან ალკოჰოლზე, ან 
ნარკოტიკულ ნივთიერებებზე დამოკიდებულნი, 
მაგრამ საკუთარი ქონების არამიზნობრივი გა- 
ნკარგვის (ფლანგვის) შედეგად ოჯახს მძიმე მა- 
ტერიალურ მდგომარეობაში აყენებენ. 


საკუთრება 


საქართველოს კონსტიტუციის მე-19 მუხლის 
მიხედვით საკუთრების უფლება აღიარებული 
და უზრუნველყოფილია.” საკუთრების უფლე- 
ბა წარმოადგენს თანამედროვე დემოკრატიუ- 
ლი საზოგადოების განვითარების საყრდენს, 


პყრობად არ ჩაითვლება. დიფეურენცირებუ- რომელხაც ეფუძნება ხაბაზრო ეკონომიკა და 


ლი მოპყრობის გამართლებისთვის საქჭიროა, 
სადავო ნორმამ დააკმაყოფილოს რაციონა- 





66 საქართველოს საკონსტიტუციო სასამართლოს 
2017 წლის 9 თებერვლის გადაწყვეტილება (საქმე 
M91/2/622). 

67 მუხლი. 16, საქართველოს რესპუბლიკის კონსტი- 
ტუციური კანონი „საქართველოს კონსტიტუცია“. 
პარლამენტის უწყებანი 24/08/1995. #786. |წვდომის 
თარიღი 10 ოქტომბერი 2020| ხ(წი§:/ი0მ(§00.=0V.9C/ 

68 საქართველოს საკონსტიტუციო სასამართლოს 
2012 წლის 26 ივნისის გადაწყვეტილება (საქმე 
M3/1/512). 

69 საქართველოს საკონსტიტუციო სასამართლოს 
2015 წლის 28 ოქტომბრის გადაწყვეტილება (საქმე 
M9 2/5/560). 


სტაბილური სამოქალაქო ბრუნვა.”წ საკუთრების 
უფლება, მესაკუთრეს აღჭურავს შესაძლებლო- 





70 საქართველოს საკონსტიტუციო სასამართლოს 
2011 წლის 18 მარტის გადაწყვეტილება (საქმე 
M2/1/473 ). 

71 საქართველოს საკონსტიტუციო სასამართლოს 
2011 წლის 22 დეკემბრის გადაწყვეტილება (საქმე 
M1/1/477). 

72 მუხლი. 19, საქართველოს რესპუბლიკის კონსტი- 
ტუციური კანონი „საქართველოს კონსტიტუცია“. 
პარლამენტის უწყებანი 24/08/1995. #786. |წვდომის 
თარიღი 10 ოქტომბერი 2020 | ხLწი§:/01მ(§06.=0V.96/ 

73 საქართველოს საკონსტიტუციო სასამართლოს 


2014 წლის 8 ოქტომბერის გადაწყვეტილება (საქმე 
M 2/4/532,533). 


აწ წ. 88 ს'(8I- ში 


ბით განკარგოს საკუთრების უფლება და მისი 
ობიექტი, მათ შორის გაანადგუროს ის.“ 

საკუთრების უფლების შეზღუდვა დასაშვე- 
ბია კანონით განსაზღვრულ შემთხვევაში და 
დადგენილი წესით, იმგვარად, რომ არ დაი- 
რღვეს საკუთრების უფლების არსი.” დაცულ 
სფეროში ჩარევის ყველა შემთხვევაში სახელ- 
მწიფო ვალდებულია დაიცვას თანაზომიერების 
პრინციპი და მის შესაბამისად იმოქმედოს.” 
თანაზომიერების პრინციპის მოთხოვნების და- 
საკმაყოფილებლად, უფლების შემზღუდველი 
ღონისძიება, გამოსადეგთან ერთად, ასევე უნდა 
წარმოადგენდეს ლეგიტიმური მიზნის მიღწევის 
აუცილებელ საშუალებას.7/7 

ქმედუნარიანობის შეზღუდვით პირს ერთმე- 
ვა შესაძლებლობა დამოუკიდებლად, მზრუნ- 
ველის თანხმობის გარეშე, დადოს საკუთარი 
ქონების (საკუთრების) განკარგვის გარიგება, 
აგრეთვე განკარგოს საკუთარი ხელფასი, პენ- 
სია ან სხვა სახის შემოსავალი. აღნიშნული შე- 
ზღუდვის მიზანი არის ოჯახის წევრების მძიმე 
მატერიალურ მდგომარეობაში ჩავარდნისაგან 
დაცვა, თუმცა გასათვალისწინებელია ის უმ- 
ნიშვნელოვანესი გარემოება, რომ თითოეულ 
სრულწლოვან ადამიანს ოჯახის წევრებზე ზრუნ- 
ვის ვალდებულება კანონით ისედაც გააჩნია – 
სარჩოს გადახდის ვალდებულების დაწესებით 
(იხ. თავი „ოჯახის წევრებზე ზრუნვის ვალდებუ- 
ლებათა განსაზღვრული ჩამონათვალიი!. შესა- 
ბამისად არსებობს ლეგიტიმური მიზნის მიღწე- 
ვის ნაკლებად მზღუდავი საშუალება, რადგანაც 
სარჩოს დაკისრებით პირს არ ეზღუდება ქმე- 
დუნარიანობა. ქმედუნარიანობის შეზღუდვით 
პირის საკუთრების უფლება შეიძლება იმაზე მე- 
ტად შეიზღუდოს ვიდრე ეს მიზნის მიღწევისათ- 
ვის საკმარისი იქნებოდა. 


დასკვნა 


ღირსება, პიროვნების თავისუფალი განვი- 
თარება, თანასწორობა, თუ საკუთრება თავი- 





74 საქართველოს საკონსტიტუციო სასამართლოს 
2016 წლის 18 აპრილის გადაწყვეტილება (საქმე 
M92/1/631). 

75 საქართველოს საკონსტიტუციო სასამართლოს 
2016 წლის 30 სექტემბრის გადაწყვეტილება (საქმე 
M91/5/675.681). 

76 კუბლაშვილი, კ., 2018. 
უფლებები და თავისუფლებები. მეხუთე გამოცემა. 
თბილისი: გვ. 257. 


ადამიანის ძირითადი 


77 საქართველოს საკონსტიტუციო სასამართლოს 


2017 წლის 21 ივლისის გადაწყვეტილება (საქმე 
M92/3/680). 


სუფალი და დემოკრატიული საზოგადოების 
საწყისი ჰფუნადამენტური დღირებულებებია. 
კანონი, სასამართლო გადაწყვეტილიება, ად- 
მინისტრაციული აქტი, თუ გარიგება არ უნდა 
ხელყოფდეს ამ ღირებულებებს. ღირსების, 
პიროვნების თავისუფალი განვითარების, თა- 
ნასწორობის და საკუთრების უფლებები თვი- 
თმყოფადია. პიროვნების თავისუფალი გა- 
ნვითარების, თანასწორობის, თუ საკუთრების 
უფლების შეზღუდვა შეიძლება მხოლოდ უფრო 
მაღალი საზოგადოებრივი ინტერესისათვის. ამ 
უფლებათა შეზღუდვის საშუალებები უნდა იყოს 
პროპორციული, მათი შეზღუდვის მიზნებისა. თუ 
შესაძლებელია შეზღუდვის მიზნის მიღწევა ნა- 
კლებად მზღუდავი საშუალებით, სწორედ მისი 
გამოყენება უნდა მოხდეს. 

ფიზიკური პირის ქმედუნარიანობა პიროვნე- 
ბის თავისუფალი განვითარების, ასევე საკუთრე- 
ბის უფლების რეალიზაციის საშუალებაა. ქმედუ- 
ნარიანობა არის უნარი, პირმა საკუთარი ნებით 
და მოქმედებით შეიძინოს და განახორციელოს 
უფლებები და მოვალეობები. ქმედუნარიანობის 
შეზღუდვა პირდაპირ აისახება ზემოთხსენებულ 
ძირითად უფლებებზე. დაუშვებელია ქმედუნა- 
რიანობის შეზღუდვა კონკრეტული მზღუდავი 
საშუალებით, თუ ქმედუნარიანობის შეზღუდვის 
მიზნის მიღწევა შესაძლებელია უფრო მსუბუქად 
მზღუდავი საშუალებით. დაუშვებელია დისკრი- 
მინაციულად ქმედუნარიანობის შეზღუდვა. 

სსკ-ს მე-16 მუხლი ითვალისწინებს სრულ- 
წლოვანი, ალკოჰოლზე, ან ნარკოტიკებზე დამო- 
კიდებული პირის ქმედუნარიანობის შეზღუდვის 
შესაძლებლობას. ქმედუნარიანობის შეზღუდ- 
ვისთვის სახეზე უნდა იყოს ორი კუმულაციური 
წინაპირობა: 1)ალკოჰოლზე, ან ნარკოტიკებზე 
დამოკიდებულება და 2) ამ დამოკიდებულებით 
„ოჯახის“ მძიმე მატერიალურ მდგომარეობაში 
ჩაყენება. მიუხედავად იმისა, რომ ბუნდოვანია, 
თუ ვინ იგულისხმება ოჯახის ცნების ქვეშ, ეჭვს 
არ იწვევს, რომ ქმედუნარიანობის შეზღუდ- 
ვა ხდება ოჯახის წევრების რჩენის მოვალეო- 
ბის შესასრულებლად. აქვე, გავითვალისწი- 
ნოთ, რომ საოჯახო სამართალი, ზედმიწევნით, 
ისიმლისა იCმს56წ პრინციპით განსაზღვრავს 
ოჯახის წევრების ურთიერთ რჩენის მოვალეო- 
ბებს. სარჩოს გადახდა იმ მიზანს ემსახურება, 
რომ სარჩენს შეექმნას ცხოვრებისთვის და არ- 
სებობისთვის საჭირო და აუცილებელი პირობე- 
ბი. შესაბამისად, მოცემულობაში, სადაც ოჯახის 
კონკრეტულ წევრებზე მატერიალური ზრუნვის 
მოვალეობა, ქმედუნარიანობის შეზღუდვის გა- 
რეშე, ისედაც ზედმიწევნით გაწერილია საოჯა- 
ხო სამართალში, გაუგებარია, რატომ ხდება მე- 

16 მუხლით, ისევ ოჯახის წევრების მატერიალურ 
მდგომარეობაზე ზრუნვის მიზნით პირისთვის 
ქმედუნარიანობის შეზღუდვა.გარდა ამისა, თუ 
დავუშვებთ, რომ მე-16 მუხლს დამოუკიდებელი 
მოქმედების სფერო აქვს, გაუგებარი იქნება, თუ 
რატომ არ ხდება იმ პირისთვის ქმედუნარიანო- 
ბის შეზღუდვა, რომელიც არ არის ალკოჰოლზე 
ან ნარკოტიკებზე დამოკიდებული, მაგრამ საკუ- 


თარი ქონების გაფლანგვის (აზარტული თამა- 
შებით, ასოციალური ქცევით და ა.შ.) შედეგად 
ოჯახს მძიმე მატერიალურ მდგომარეობაში აყე- 
ნებს. ავტორთა აზრით, სსკ-ს მე-16 მუხლი გამო- 
ირჩევა პირთა მიმართ უთანასწორო მიდგომით, 
ასევე, უფლების მზღუდავი არაპროპორციული 
და გაუმართლებლად მძიმე საშუალებით. 

